Three Billboards Outside Ebbing, Missouri

Three Billboards Outside Ebbing, Missouri er en britisk-amerikansk svart dramakomedie fra 2017, skrevet, produsert og regisst av Martin McDonagh. Frances McDormand, Woody Harrelson, Sam Rockwell, John Hawkes og Peter Dinklage spiller hovedrollene.

Filmen hadde verdenspremiere på filmfestivalen i Venezia 4. september 2017, hvor den konkurrerte om Gulløven. Den hadde kinopremiere i USA 10. november 2017 og skal etter planen ha kinopremiere i Norge 19. januar 2018. Filmen vant publikumsprisen under Toronto internasjonale filmfestival.

Three Billboards Outside Ebbing, Missouri fikk god kritikk, blant annet for manus, regi og skuespill. McDormand, Harrelson og Rockwell fikk spesielt mye ros for sine rolleskildringer. Filmen ble nominert til seks Golden Globe-priser under den 75. Golden Globe-utdelingen for beste dramafilm, beste regi (McDonagh), beste kvinnelige hovedrolle (McDormand), beste mannlige birolle (Rockwell), beste manus (McDonagh) og beste originalmusikk (Carter Burwell). Under Amandaprisen 2018 ble den kåret til beste utenlandske kinofilm.

Handling 
Mildred (Frances McDormand) sørger over sin datter, som ble brutalt voldtatt og myrdet for sju måneder siden. Når politiet enda ikke har tiltalt noen for mordet velger Mildred å ta saken i egne hender. Hun henger opp tre reklameplakater utenfor hjemstedet sitt for å offentlig kritisere politiet for deres mangel på fremgang i etterforskningen. Dette fører til konfrontasjoner med politiet og medborgere som misliker Mildreds drastiske handlinger. En rekke innbyggere i byen er opprørt over tavlene, inkludert den alkoholiserte politi-betjenten Jason Dixon som uten hell forsøker å skremme Red Welby - som hadde leid ut reklametavlene til Mildred.

Mildreds forhold til sønnen Robbie blir også enda mer anstrengt enn tidligere, og hun husker at hennes aller siste interaksjon med Angela var en krangel. Hennes voldelige tidligere ektemann Charlie, en annen politi-betjent konfronterer henne på grunn av reklametavlene og ender opp med å avsløre at han kort tid før Angela ble myrdet hadde avslått forespørselen hennes om å flytte inn hos ham. Dixon arresterer Mildreds venninne Denise på grunn av en bagatell, i håp om å legge press på Mildred. Etter at reklametavlene blir ødelagt på grunn av brannstiftelse, gjengjelder Mildred ved å kaste molotovcocktailer mot politistasjonen - som hun trodde stod tomt for natten. Imidlertid befinner Dixon seg der, men han klarer å unnslippe brannen.

Medvirkende 
 Frances McDormand som Mildred Hayes
 Woody Harrelson som sheriff Bill Willoughby
 Sam Rockwell som offiser Jason Dixon
 John Hawkes som Charlie Hayes
 Peter Dinklage som James
 Lucas Hedges som Robbie Hayes
 Abbie Cornish som Anne Willoughby
 Samara Weaving som Penelope
 Caleb Landry Jones som Red Welby
 Clarke Peters som Abercrombie
 Darrell Britt-Gibson som Jerome
 Kathryn Newton som Angela Hayes
 Kerry Condon som Pamela
 Željko Ivanek som sersjant Cedric Connolly
 Amanda Warren som Denise
 Sandy Martin som Mrs. Dixon, Jasons mor
 Christopher Berry som Tony
 Nick Searcy som pater Montgomery

Referanser

Eksterne lenker 
 

Filmer fra 2017
Dramakomedier fra USA
Britiske dramakomedier
Engelskspråklige filmer
Golden Globe for beste dramafilm
Amanda for beste utenlandske kinofilm
Robertprisen for årets engelskspråklige film